Na podlagi določb Zakona o skupnosti študentov, Študentske ustave, Sveta študentskih organizacij lokalnih skupnosti v skladu z Volilnim pravilnikom za volitve svetnikov Sveta ŠOLS inv Svet Zveze ŠKIS, 49. Člena Pravil Kluba študentov Dravinjske doline (v nadaljevanju KŠDD), sklepa številka 4 in 5 iz 14. redne seje Upravnega odbora Kluba študentov Dravinjske doline z dne 16. 10. 2021 sklicujem,

**OBČNI ZBOR in VOLITVE SVETNIKA V SVET ŠOLS IN V SVET ZVEZE ŠKIS**

 **KLUBA ŠTUDENTOV DRAVINJSKE DOLINE,**

ki bo v **soboto, 4. 12. 2021,** ob **19.00 uri**, na spletni aplikaciji Zoom.

Kandidate za organe društva predlaga upravni odbor ali pa se kandidati javijo sami, tako da pošljejo prijavo za kandidaturo na naslov društva najkasneje 14 dni pred sejo. Upravni odbor nato oceni in potrdi ali zavrže njihovo kandidaturo.

Kandidat za svetnika Svet ŠOLS ter Sveta Zveze ŠKIS vloži kandidaturo tako, da jo pošlje na sedež posamezne ŠOLS najkasneje 14 dni pred dnem volitev (priporočeno po pošti in s pripisom »za volilno komisijo«).

Kandidatura mora vsebovati:

- ime in priimek,

- datum in kraj rojstva,

- naslov stalnega prebivališča,

- telefonsko številko,

- letnik in smer študija,

- potrdilo o statusu študenta v tekočem študijskem letu,

- navedbo članske številke,

- podpisano izjavo kandidata, da ni član izvršilnega organa politične stranke ali njenega podmladka,

- lastnoročni podpis kandidata.

Za sejo je predlagan naslednji dnevni red:

1. Ugotovitev sklepčnosti;
2. Potrditev dnevnega reda;
3. Izvolitev delovnega predsednika in delovnega predsedstva;
4. Poročilo Upravnega odbora;
5. Poročilo Nadzornega odbora;
6. Poročilo Disciplinske komisije;
7. Potrditev zaključnega računa za pretekli mandat;
8. Podelitev razrešnice Upravnemu odboru in Nadzornemu odboru;
9. Predstavitev kandidatov in kandidatk za člane Upravnega odbora (7 članov), Nadzornega odbora (3 člani) in Disciplinske komisije (3 člani);
10. Razprava o kandidatkah in kandidatih;
11. Izvolitev Volilne komisije;
12. Volitve članov Upravnega odbora, Nadzornega odbora in Disciplinske komisije;
13. Volitve svetnika v Svet ŠOLS;
14. Volitve svetnika v Svet Zveze ŠKIS
15. Razglasitev rezultatov;
16. Razno.

V skladu s Statutom Kluba študentov Dravinjske doline in v skladu z akti Zveze ŠKIS, Sveta ŠOLS in ŠOS imajo volilno pravico na redni seji občnega zbora KŠDD vsi redni člani društva.

Vse druge informacije v zvezi z volitvami v organe KŠDD lahko kandidati dobijo na e-mail naslovu info@ksdd.si  ali na telefonski številki 031 591 524.

Slovenske Konjice, 10. 11. 2021

**Lucija Reš,**

Predsednica Upravnega odbora

 Kluba študentov Dravinjske doline